Toeriste op hoewe in Buffelsdrift aangeval | Netwerk24
Deur Dennis Delport 24 Januarie 2020 19:42
Dicks Dietsrichsen, wat op die hoewe woon en daar was ten tyde van die aanval, sê die toeriste het saam met die bure gebraai kort voor die aanval. “Toe die bure huis toe is, het drie gewapende mans hulle en hul toergids toegeslaan.”
Die toergids het gehardloop om hulp te gaan soek. Daar is twee skote op die bejaarde toeriste geskiet. Toe die toergids hulp gaan soek het, is ’n skoot op haar ook geskiet.”
Die verdagtes het toe gevlug.
Dietsrichsen sê niemand is beseer nie. “Almal is egter baie getraumatiseerd ná die aanval. Die toeriste en gids het reeds berading gekry,” sê hy.
Volgens hom het een van die bure die gille en skote gehoor en die voorval aangemeld. Die plaaslike polisiëringsforum sowel as lede van die polisie is na die hoewe.
Navrae aan die polisie het onbeantwoord gebly. Dit is nog onbekend of van die aanvallers al in hegtenis geneem is nie.
Noue ontkoming toe mans bergfietsryer aanval